לב נוסימבאום

לב אברמוביץ' נוסימבאום ([ברוסית: Лев Абрамович] 17 באוקטובר 1905, קייב, האימפריה הרוסית - 27 באוגוסט 1942, פוזיטנו, איטליה) היה סופר ועיתונאי יהודי שכפי הידוע התאסלם וכתב תחת הפְּסֵידוֹנִים 'אסד ביי', ישנם הסבורים כי השם 'קורבאן סעיד' המתנוסס מעל הספר 'אהבתם של עלי ונינו', גם הוא שם עט של נוסימבאום. הוא כתב בשפה הגרמנית, ובין יצירותיו הספר אללה הוא אכבר, שנכתב תוך שיתוף פעולה עם העיתונאי הסופר והרופא בנימין זאב פון וייזל.

ביוגרפיה
לב נוסימבאום נולד באוקטובר 1905 בקייב שבאימפריה הרוסית, לאביו 'אברהם לייבוסוביץ' נוסימבאום', נובוריש יהודי, יליד העיר טביליסי בירת גאורגיה, שעבר להתגורר בבאקו בירת אזרבייג'ן, והתעשר מהשקעות בנפט. אמו, 'ברטה בסיה דוידובנה סלוצקין נוסימבאום', ילידת בלארוס התאבדה כאשר לב היה בגיל חמש שנים, ואביו שכר את שירותיה של 'אליס שולטה', אישה ממוצא גרמני, להיות האומנת של בנו.

לאחר ניצחונם של כוחות הברית במלחמת העולם הראשונה, שרר באזרבייג'ן חוסר יציבות ביטחוני, ועקב מאבקים בין כוחות פוליטיים שונים, התרחשו ברחובות באקו מעשי טבח. בשל כך נוסימבאום ואביו נמלטו מבאקו, ובמסעם עברו בטורקסטן ובפרס.

לקריאה נוספת
 האוריינטליסט: סיפור אמיתי על זהות בדויה מאת: טום רייס, תרגמה שלומית כנען

קישורים חיצוניים

 
 "אללה הוא גדול" כתב לב נוסימבאום, היגיון בשיגעון - הטור המקוון של זאב גלילי

הערות שוליים

סופרים אזרים
יהודים שהתאסלמו
ילידי 1905
נפטרים ב-1942